

**LAZDIJŲ RAJONO SAVIVALDYBĖS**

**SOCIALINĖS GLOBOS CENTRAS „ŽIDINYS“**

**2020 METŲ VEIKLOS ATASKAITA**

Lazdijai

2021

**VADOVO ŽODIS**

Lazdijų rajono savivaldybė socialinės globos centras „Židinys“ (toliau – socialinės globos centras „Židinys“) nuo pat veiklos pradžios yra dinamiška ir veržli įstaiga, siekianti teikti aukščiausios kokybės socialines paslaugas jų gavėjams bei sudaryti palankias darbo sąlygas darbuotojams. Užsibrėžtų tikslų įstaigoje siekiama atsakingai, dirbama dėmesingai, stengiantis užtikrinti kiekvieno paslaugų gavėjo individualius poreikius ir geriausius interesus. Tobulėjama nuolat gilinant žinias, keliant kvalifikaciją įvairiuose seminaruose, mokymuose, keičiantis gerąja patirtimi su kolegomis iš kitų institucijų. Profesinė kompetencija - vienas svarbiausių įstaigos efektyvios veiklos rodiklių.

2020 metai socialinės globos centrui „Židinys“ buvo kitokie dėl visą pasaulį užklupusios pandemijos, todėl papildomu iššūkiu tapo paslaugų gavėjų ir darbuotojų saugumo užtikrinimas. Atsižvelgiant į kiekvieno paslaugas teikiančio skyriaus (BVGN ir Globos centras) darbo specifiką, parengtas COVID-19 ekstremalių situacijų valdymo planas, darbuotojai aprūpinti asmeninėmis apsaugos priemonėmis, parengtos saugaus darbo ir asmeninių apsaugos priemonių naudojimo instrukcijos, darbuotojams nedirbantiems tiesiogiai su globotiniais, sudarytos galimybės dirbti nuotoliniu arba mišriu būdu.

Nepaisant visų nenumatytų aplinkybių 2020 metais pavyko įgyvendinti visus pagrindinius įstaigos siekius – užtikrinti darnią, orią ir saugią aplinką bei sąlygas kiekvienam globotiniui gauti individualią, jo poreikius atitinkančią pagalbą, siekti nuolatinio paslaugas teikiančių darbuotojų kompetencijų tobulinimo ir kvalifikacijos kėlimo, efektyviai organizuoti įstaigos veiklą. Užtikrinamas tinkamas įstaigos valdymas ir administravimas, komandinis darbas, dalykinės informacijos analizė bei sklaida.

Centras siekdamas sutrumpinti prižiūrimų ar globojamų (rūpinamų) vaikų buvimo laiką BVGN ar pas budinčią globotoją nuolat ieško vaikams nuolatinių globėjų (rūpintojų). Pagrindiniai iššūkiai šiai dienai – globėjų (rūpintojų) stoka. Centras deda daug pastangų viešindamas globos ar įvaikinimo idėjas, skatindamas šeimas globoti ar įsivaikinti be tėvų globos likusius vaikus.

2021 m. sausio 21 d. direktoriaus įsakymu “ DĖL LAZDIJŲ RAJONO SVIVALDYBĖS SOCIALINĖS GLOBOS CENTRO "ŽIDINYS'' 2021 M. VEIKLOS PLANO TVIRTINIMO” Nr. ŽIDV3-15 yra patvirtintas Lazdijų rajono savivaldybės socialinės globos centro „Židinys“ 2021 m. veiklos planas.

**I SKYRIUS**

**BENDROSIOS ŽINIOS APIE LAZDIJŲ RAJONO SAVIVALDYBĖS SOCIALINĖS GLOBOS CENTRĄ „ŽIDINYS“**

 **Pavadinimas**: Lazdijų rajono savivaldybės socialinės globos centras „Židinys“.

 **Adresas:** Vilniaus g. 1, Lazdijai.

**Bendruomeninių vaikų globos namų adresai:** Staidarų g. 10, Staidarų k., Lazdijų r. sav. LT-67168; Kaštonų g. 1, Bajoriškių k., Lazdijų r. sav. LT-67171. El. p. zidinys@lazdijai.lt. Tel. (8 698) 49 586, internetinės svetainės adresas: [www.zidiniovaikai.lt](http://www.zidiniovaikai.lt)

**Tipas:** Savivaldybės biudžetinė įstaiga.

**Veiklos sritis:** Kita stacionarinė globos veikla (kodas 87.90).

**Veiklos rūšis:** Institucinė socialinė globa (laikinoji, nuolatinė) likusiems be tėvų globos vaikams, socialinę riziką patiriantiems vaikams.

Lazdijų rajono savivaldybės socialinės globos centro „Židinys“ veiklą reglamentuoja LR Konstitucija, Jungtinių Tautų vaiko teisių konvencija, LR tarptautinės sutartys, LR Civilinis kodeksas, LR Vaiko teisių apsaugos pagrindų įstatymas, LR Socialinių paslaugų įstatymas, Lietuvos higienos normos HN 124:2009 „Vaikų socialinės globos įstaigoms: bendrieji sveikatos saugos reikalavimai“, Bendrieji valstybės ir savivaldybių vaikų globos namų nuostatai, LR Darbo kodeksas, Lazdijų rajono savivaldybės socialinės globos centro „Židinys“ nuostatai bei 2020 metų veiklos planas.

Pagrindiniai socialinės globos centro „Židinys“ vidaus darbo tvarkos dokumentai:

* Įstaigos registravimo pažymėjimas.
* Licencija socialinei globai teikti.
* Nuostatai.
* Darbo tvarkos taisyklės.
* Metinis veiklos planas.
* Įstaigos etatų sąrašas, patvirtintas įstaigos vadovo.
* Bendruomeninių vaikų globos namų taisyklės vaikams.
* Vaikų asmens bylos su individualiais paslaugų teikimo planais.
* Individualūs socialinės globos planai.
* Darbuotojų bylos.
* Vidaus tvarkomieji dokumentai.
* Įstaigos savivaldos dokumentai.
* Įvairią veiklą reglamentuojančios tvarkos.
* Pareiginės instrukcijos, aprašymai.
* Darbų saugos dokumentai.
* Priešgaisrinės saugos dokumentai.

LR Socialinės apsaugos ir darbo ministerijos iniciatyva nuo 2014 m. vykdoma Institucinės globos pertvarka – perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams Lietuvoje procesas. Inicijuojant pertvarką, Lazdijų rajono savivaldybės socialinės globos centras „Židinys“ iš institucinės globos, kuri buvo vykdoma Veisiejų g. 6, Kapčiamiesčio mstl., Lazdijų r. sav., 2017-05-07 persikėlė į bendruomeninius vaikų globos namus.

Vadovaujantis Socialinių paslaugų priežiūros departamento prie Socialinės apsaugos ir darbo ministerijos išduota 2017 m. kovo 30 d. licencija socialinei globai teikti Nr. L000000142, Lazdijų rajono savivaldybės socialinės globos centro „Židinys“ bendruomeniniuose vaikų globos namuose, esančiuose Staidarų g. 10, Staidarų k., Lazdijų r. sav., gali gyventi iki 8 globojamų vaikų; Kaštonų g. 1, Bajoriškių k., Lazdijų r. sav. gali gyventi iki 8 globojamų vaikų.

Vaikai apgyvendinti dviejuose atskiruose nuosavuose erdviuose namuose, atitinkančiuose socialinės globos normų reikalavimus.

Lazdijų rajono savivaldybės tarybos 2018 m. kovo 23 d. sprendimu Nr. 5TS-1243 „Dėl Lazdijų rajono savivaldybės socialinės globos centro „Židinys“ skyrimo vykdyti Globos centro funkcijas“, Lazdijų rajono savivaldybės socialinės globos centras „Židinys“ paskirtas vykdyti globos centro funkcijas.

**Centro misija** – teikti kokybiškas socialines paslaugas be tėvų globos likusiems vaikams, atstovauti jiems, ginti jų teises bei teisėtus interesus, sudaryti sąlygas vaiko grįžimui į biologinę šeimą ir socialiniam integravimuisi. Užtikrinti, kad visiems įvaikintiems vaikams, globėjų, nesusijusių giminystės ryšiais, globėjų giminaičių globojamiems (rūpinamiems) vaikams, budinčių globotojų prižiūrimiems vaikams bei budintiems globotojams, globėjams, nesusijusiems giminystės ryšiais, globėjams giminaičiams, įtėviams ar asmenims, ketinantiems jais tapti, būtų prieinama ir suteikiama reikalinga konsultacinė, psichosocialinė, teisinė ir kita pagalba, siekiant vaiką, įvaikį tinkamai ugdyti ir auklėti šeimai artimoje aplinkoje.

**Centro tikslas –** teikti be tėvų globos likusiems vaikams socialines globos normas atitinkančią nuolatinę (laikinąją) socialinę globą.

**Centro vizija** – būti modernia, bendradarbiaujančia, kokybiškas paslaugas teikiančia ir nuolat tobulėjančia įstaiga, užtikrinant vaiko gerovę, saugumą, siekiant pozityvios jo socializacijos ir integracijos į visuomenę, skatinant visavertę asmenybės raišką.

 **Strateginiai tikslai:**

 1. Teikti kokybišką socialinės globos normas atitinkančią nuolatinę (laikinąją) socialinę globą, užtikrinančią globos centro globotinių įvairiapusiškus poreikius ir geriausius interesus.

 2. Tenkinti psichologines, socialines, ugdymo, medicinines, reabilitacines, kultūrines ir dvasines kiekvieno centro globotinio reikmes, jiems užtikrinant pasirinkimo teisę, įgyvendinant jų asmeninius poreikius ir sudarant galimybę palaikyti ryšius su šeima, artimaisiais, visuomene.

 3. Atsižvelgiant į globos centro globotinių savarankiškumo lygį, poreikius ir interesus, užtikrinti jų saviraišką, pozityvią socializaciją, motyvavimą, skatinti ir jiems padėti integruotis į visuomenę.

 Socialinės paslaugos centro globotiniams teikiamos pradedant adaptacijos globos centre periodu ir tęsiamos sudarant individualius socialinės globos planus (ISGP), kurie nuolat peržiūrimi ir tikslinami. ISGP numatyta, kokiomis priemonėmis bus siekiama socialinės globos uždavinių įgyvendinimo, detalizuotos paslaugos, kurios globotiniams teikiamos ar organizuojamos.

 4. Užtikrinti, kad visiems įvaikintiems vaikams, globėjų (rūpintojų) giminaičių, globėjų (rūpintojų), nesusijusių giminystės ryšiais globojamiems (rūpinamiems) vaikams, budinčių globotojų prižiūrimiems vaikams bei budintiems globotojams, globėjams (rūpintojams) giminaičiams, globėjams (rūpintojams), nesusijusiems giminystės ryšiais, įtėviams ar asmenims, ketinantiems jais tapti, būtų prieinama ir suteikiama reikalinga konsultacinė, psichosocialinė, teisinė ir kita pagalba, siekiant tinkamo vaiko, įvaikio ugdymo ir auklėjimo šeimai artimoje aplinkoje.

 **Priemonės:**

1. Dirbti socialinį darbą su vaikais, šeima, stiprinant tarpasmeninius santykius.

2. Ugdyti likusio be tėvų globos vaiko fizinę, psichinę bei socialinę brandą.

3. Rengiant integracijai visuomenėje, formuoti savarankiško gyvenimo bei sveikos gyvensenos įgūdžius.

4. Ugdyti draugiškus tarpusavio santykius, skatinti vaiko fizinę, psichinę bei socialinę brandą.

5. Gerinti mokymosi kokybę, skatinti profesinę motyvaciją, ugdyti dorinius, šeimyninius, darbinius ir socialinius įgūdžius.

6. Gerinti materialinę bazę, sudaryti sąlygas vaiko saviraiškai, pasirenkant jo poreikius ir pomėgius atitinkančias ugdymo sąlygas.

7. Organizuoti globėjų (rūpintojų), budinčių globotojų, įtėvių paiešką.

8. Organizuoti ir vesti mokymus globėjams (rūpintojams), budintiems globotojams, įtėviams bei bendruomeninių vaikų globos namų darbuotojams pagal GIMK programos pagrindinę, specializuotą ir tęstinę dalis.

9. Konsultuoti, tarpininkauti, informuoti esamus globėjus (rūpintojus) ir įtėvius.

10. Vykdyti gerosios patirties vaiko globos (rūpybos), priežiūros, įvaikinimo srityse sklaidą.

**Veiklos prioritetinės kryptys:**

 1. Globotinių ruošimas savarankiškam gyvenimui, sėkmingai socialinei, profesinei, darbinei integracijai į visuomenę.

 2. Aukštesnis įvairių socialinių paslaugų ir gyvenamosios aplinkos standartas.

 3. Socialinės globos centras kaip besimokanti organizacija:

 3.1. socialinio darbo profesinės kompetencijos tobulinimo programos vykdymas;

 3.2. Socialinės globos centro bendradarbiavimas su kitomis socialines paslaugas teikiančiomis organizacijomis, mokymo įstaigomis, savivaldybių administracijomis;

 3.3. socialinio darbo ir socialinio darbuotojo padėjėjų specialybių mokymo ir baigiamųjų praktikų priėmimo bei atlikimo bazė;

 3.4. Socialinės globos centro personalo kvalifikacijos kėlimo organizavimas.

**II SKYRIUS**

**GLOBOS CENTRAS**

**2.1. Globos centras**

Lazdijų rajono savivaldybės tarybos 2018 m. kovo 23 d. sprendimu Nr. 5TS-1243 „Dėl Lazdijų rajono savivaldybės socialinės globos centro „Židinys“ skyrimo vykdyti Globos centro funkcijas“ Lazdijų rajono savivaldybės socialinės globos centras „Židinys“ paskirtas vykdyti globos centro funkcijas. Globos centras vykdo globėjų paiešką ir atranką (ją vykdo globėjų (rūpintojų) ir įtėvių mokymų ir konsultavimo specialistas), taip pat ruošia asmenis, šeimas, norinčius tapti globėjais (rūpintojais), budinčiais globotojais ir įtėviais. Globos centras ir jame dirbantys specialistai atsakingi už pagalbą, konsultavimą, informavimą, atstovavimą, tarpininkavimą visiems globėjams (rūpintojams), nesusijusiems giminystės ryšiais, globėjams giminaičiams, budintiems globotojams, esant poreikiui – įtėviams bei bendruomeninių vaikų globos namų darbuotojams. Teikiamos nuolatinės konsultacijos budintiems globotojams, globėjams (rūpintojams), nesusijusiais giminystės ryšiais, globėjams (rūpintojams) giminaičiams ir, pagal poreikį, įtėviams.

Per 2020 m. Globos centre buvo 38 koordinuojami atvejai: 20 vaikų globojamų globėjų (rūpintojų) šeimose, 15 – globojamų globėjų (rūpintojų) artimųjų giminaičių šeimose, 1 – budinčios globotojos šeimoje, 2 – įvaikinti. Paslaugų gavėjų skaičius per 2020 m. buvo: 14 globėjų (rūpintojų), 9 globėjai (rūpintojai) artimi giminaičiai, 1 budintis globotojas, 1 įtėvių šeima.

Organizuojami laikinosios globos, globojamų vaikų globėjų (rūpintojų), budinčių globotojų šeimose susitikimai su biologine vaiko šeima. Susitikimai vyksta pagal poreikį, atsižvelgiant į vaikų poreikius, galimybes ir situaciją.

2020 m. buvo organizuoti ir pravesti mokymai vienai globėjų (rūpintojų), budinčių globotojų, įtėvių, bendruomeninių vaikų globos namų darbuotojų grupei pagal Pagrindinę GIMK mokymų programos dalį. Taip pat buvo organizuoti ir pravesti mokymai vienai grupei asmenų, ketinančių teikti socialinės priežiūros paslaugas ir bendruomeninių vaikų globos namų darbuotojų grupei pagal Specializuotą GIMK mokymų programos dalį. Mokymus išklausė ir pažymėjimus gavo 2 budinčios globotojos bei 3 bendruomeninių globos namų darbuotojos. Parengtos 3 rekomendacijos bendruomeninių globos namų darbuotojams. Fiziniams asmenims dėl pasirengimo priimti vaiką laikinai svečiuotis parengtos 2 teigiamos išvados. Dėl pasikeitusio vaikų statuso atnaujintos 2 išvados globėjams (rūpintojams). Parengta 1 teigiama išvada globėjams (rūpintojams) (šeimai), norintiems globoti (rūpintis) vaiku. Suteiktos 6 konsultacijos asmenims, norintiems tapti budinčiais globotojais, globėjais (rūpintojais) ar įtėviais. Organizuoti ir vesti 5 savigalbos grupių susitikimai, skirti globėjams (rūpintojams) bei įtėviams.

2020 m. parengti ir išleisti 3 viešinimo straipsniai ir skelbimai rajoniniuose laikraščiuose. Parengti 32 skelbimai feisbuko paskyroje „GIMK Lazdijai“.

2020 m. Globos centro darbuotojai dalyvavo 2 šventėse Lazdijų rajone. Renginių metu parengtos ir išdalintos viešinimo priemonės (rašikliai, magnetai, puodeliai, skrajutės, balionai). 2020 m. birželio 29 – liepos 5 dienomis organizuoti renginiai, skirti Globėjų dienai paminėti.

Globos centro darbuotojai dalyvavo rudeninėje „Maisto banko“ akcijoje. 2020 m. gruodį organizuota kalėdinė akcija „Laiškas Kalėdų seneliui“ bendruomeniniuose vaikų globos namuose gyvenantiems vaikams. Akcijos metu visi norintys galėjo rinktis vieną iš laiškų ir išpildyti kalėdinį vaiko norą. Visi globotinių norai buvo išpildyti.

2020 m. sausio – gruodžio mėn. Globos centro specialistai dalyvavo kvalifikacijos tobulinimo renginiuose (seminaruose, mokymuose, konferencijose ir kt.).

**2.2. Bendradarbiavimas**

Glaudus bendradarbiavimas palaikomas su Valstybės vaiko teisių apsaugos ir įvaikinimo tarnyba prie SADM Alytaus apskrities vaiko teisių apsaugos skyriumi, su kitų savivaldybių globos centrais, Lazdijų miesto ir rajono seniūnijomis, VšĮ ,,Lazdijų ligonine“, Užimtumo tarnybos prie LR SADM Kauno klientų aptarnavimo departamento Lazdijų skyriumi, Lazdijų parapija, VšĮ Lazdijų socialinių paslaugų centru, Lazdijų Motiejaus Gustaičio gimnazija, Lazdijų r. A. Kirsnos mokykla, Lazdijų mokykla-darželiu „Vyturėlis“, Lazdijų mokykla-darželiu „Kregždutė“, Europos socialinio fondo agentūra.

Vyko dažni susitikimai su GIMK asociacijos taryba. Asociacija bendradarbiauja su SADM, prisideda rengiant tvarkos aprašus. Globos centro darbuotojai nuolat dalyvavo projekto „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra“ (globos centrai) organizuojamuose mokymuose, renginiuose, konferencijose bei pasitarimuose.

**III SKYRIUS**

**GLOBOJAMI VAIKAI, TEIKIAMOS SOCIALINĖS PASLAUGOS**

**3.1. Globojami vaikai, teikiamos socialinės paslaugos**

2020 m. socialinės globos centre „Židinys“ gyveno 17 globotinių.

**Atvyko per metus – 0:**

1. iš tėvų – 0;

2. iš nuolatinės globos (šeimos, artimų giminaičių) – 0;

3. iš kitos globos įstaigos – 0;

4. iš globėjų – 0.

Atvykusių globotinių skaičius:

|  |  |  |
| --- | --- | --- |
| Metai | 2019 m. | 2020m. |
| Atvykusių globotinių skaičius | 4 | 0 |

**Išvyko per metus – 0:**

1. grąžinti į šeimą – 0;

2. laikinajai artimųjų giminaičių globai – 0;

3. nuolatinei artimųjų giminaičių globai – 0;

4. nuolatinei globai kitoje globos įstaigoje – 0;

5. baigę mokyklą – 0;

6. sulaukę pilnametystės – 0;

7. į globėjų šeimas – 0.

Išvykusių globotinių skaičius:

|  |  |  |
| --- | --- | --- |
| Metai | 2019 m. | 2020m. |
| Išvykusių globotinių skaičius | 2 | 0 |

|  |  |  |
| --- | --- | --- |
| 2020 m. gruodžio 31 d., iš jų nustatyta | Bendras vaikų skaičius 2020 m. gruodžio 31 d., iš jų vaikai pagal amžiaus grupes | Iš viso |
| Laikinoji globa | Nuolatinė globa | Laikinoji globa | Ikimokyklinis amžius | Priešmokyklinis amžius | Pradinis mokyklinis amžius | Paauglystė |  |
| 0 | 0 | 0 | 0 |
| Nuolatinė globa | 0 | 0 | 3 | 14 |
| 0 | 17 |  | 0 | 0 | 3 | 14 | 17 |

2020 metais vaikų likusių be tėvų globos didžiausias skaičius buvo 17.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 2020 m. | sausis | vasaris | kovas | balandis | gegužė | birželis | liepa | rugpjūtis | rugsėjis | spalis | lapkritis |
| Vaikų skaičius | 17 | 17 | 17 | 17 | 17 | 17 | 17 | 17 | 17 | 17 | 17 |

Laikinoji ir nuolatinė globa buvo skirta vaikams iš Lazdijų rajono savivaldybės.

|  |  |
| --- | --- |
| **Vaikų skaičius** | **Savivaldybėje** |
| Iš viso | Mergaitės | Berniukai | Lazdijų rajonas |
| 13 | 2 | 11 | 13 |
| Procentai | 12% | 64% | 76% |

Laikinoji ir nuolatinė globa buvo skirta vaikams iš Kauno rajono savivaldybės.

|  |  |
| --- | --- |
| **Vaikų skaičius** | **Savivaldybėje** |
| Iš viso | Mergaitės | Berniukai | Kauno rajonas |
| 4 | 2 | 2 | 4 |
| Procentai | 12% | 12% | 24% |

 Vaikai mokėsi Lazdijų Motiejaus Gustaičio gimnazijoje, Veisiejų technologijos ir verslo mokykloje, Lazdijų mokykloje-darželyje „Vyturėlis“, Lazdijų mokykloje-darželyje „Kregždutė“, Lazdijų r. Aštriosios Kirsnos mokykloje.

Nuo 2020 m. rugsėjo 1 d.:

* Lazdijų mokykloje-darželyje „Vyturėlis“ ugdomas 1 pradinio amžiaus vaikas pagal bendrąją ugdymo programą;
* Lazdijų mokykloje-darželyje „Kregždutė“ ugdomas 1 pradinio amžiaus vaikas pagal pritaikytą ugdymo programą;
* Lazdijų r. Aštriosios Kirsnos mokykloje ugdomas 1 pradinio amžiaus vaikas ir 5 pagrindinio amžiaus vaikai, iš jų 1 – pagal bendrąją ugdymo programą ir 5 – pagal pritaikytą ugdymo programą;
* Lazdijų Motiejaus Gustaičio gimnazijoje ugdomas 1 pradinio amžiaus vaikas ir 7 pagrindinio amžiaus vaikai, iš jų: pagal bendrąją ugdymo programą – 6 globotiniai, 2 globotiniai lanko lavinamąją klasę;
* Veisiejų verslo ir technologijos mokykloje mokosi 1 globotinė.

2020/2021 mokslo metais 17 socialinės globos centre „Židinys“ gyvenę vaikai lankė šias ugdymo įstaigas:

|  |  |  |  |
| --- | --- | --- | --- |
| Mokymosi ir ugdymo įstaigos | Iš viso | Mergaitės | Berniukai |
| 17 |
| Lazdijų mokykla-darželis „Vyturėlis“ | 1 | 0 | 1 |
| Lazdijų mokykla-darželis „Kregždutė“ | 1 | 0 | 1 |
| Lazdijų Motiejaus Gustaičio gimnazija | 8 | 3 | 5 |
| Veisiejų technologijos ir verslo mokykla | 1 | 1 | 0 |
| Lazdijų r. A. Kirsnos mokykla | 6 | 0 | 6 |

Vadovaujantis socialinės globos centro „Židinys“ nuostatų 26.2 punktu, sulaukusiems pilnametystės, sudaromos sąlygos tęsti mokslą gimnazijose, profesinėse mokyklose, kolegijose, universitetuose ir toliau gyventi socialinės globos centre „Židinys“.

Didelę reikšmę ugdymo procesui, kokybiškų paslaugų teikimui, saugios bei artimos šeimai aplinkos kūrimui turėjo puikios buities ir gyvenimo sąlygos, lengva adaptacija bendruomenėse, vaikų emocinė būsena, pagrindinių vaikų poreikių užtikrinimas, laisvė saviraiškai, centro materialinė bazė, socialinės globos centro „Židinys“ vadovo, darbuotojų ir bendruomenės pastangos vaikams sudarant saugią ir užtikrintą aplinką vystymuisi ir ugdymuisi, efektyviai panaudojant gaunamas lėšas ir paramą.

 Estetiška, tvarkinga, jauki, artima šeimos modeliui gyvenamoji aplinka turi didelį poveikį vystymuisi, auklėjimui, ugdymuisi bei ruošiantis savarankiškam gyvenimui.

Socialinės globos centro „Židinys“ bendruomeniniuose vaikų globos namuose užtikrinamos globojamam (rūpinamam) vaikui ar laikinai apgyvendintam vaikui socialinės paslaugos, atitinkančios socialinės globos normas.

 Vaikams organizuojamas ugdymas, lavinimas, mokymas pagal amžių, išsivystymą, gebėjimus. Su ugdymo įstaigomis pasirašytos bendradarbiavimo sutartys 2019/2020 ir 2020/2021 mokslo metams. Globotinių mokymosi rezultatus lemia: gebėjimai, padidėjusi mokymosi motyvacija, mokinių tarpusavio santykiai, sėkmė, socialinis mokinio priėmimas, mokinio pasirengimas mokytis ir pats požiūris į mokymąsi. Tiesiogiai su globotiniais dirbančių socialinių darbuotojų ir socialinių pedagogų uždavinys – nuolatinės vaiko gebėjimų analizės metu įžvelgti individualias vaiko kliūtis siekiant geresnių mokymosi rezultatų, stiprinti motyvaciją mokytis, esant reikalui, pasitelkti specialistų pagalbą.

Specialioji pedagoginė pagalba ugdytiniams, turintiems nedidelių, vidutinių specifinių poreikių, teikiama mokyklose. Vedamos grupinės, individualios pratybos sutrikusioms funkcijoms lavinti. Socialinės globos centro „Židinys“ bendruomeninių vaikų globos namų darbuotojai vykdo individualias konsultacijas, grupines konsultacijas socialiniams, darbiniams įgūdžiams ugdyti. Bendradarbiaujama su Lazdijų švietimo centro specialistais, ugdymo įstaigų specialistais ir pedagogais, Lazdijų rajono savivaldybės specialistais, teisėsaugos institucijomis, medicinos įstaigomis ir jų specialistais, bankais ir jų padaliniais, Kaišiadorių paslaugų centru.

Ugdytiniams buvo teikiama psichologo pagalba. UAB „Lazdijų sveikatos centro“ specialistai (psichologė, psichiatrė) teikė pagalbą 13 globotinių, turinčių emocinių, elgesio, raidos, bendravimo problemų. Lazdijų švietimo centre psichologo paslaugos buvo teikiamos 7 globotiniams. Lazdijų M. Gustaičio gimnazijos psichologas konsultavo 5 globotinius, projekto „Kompleksinės paslaugos šeimai Lazdijų rajono savivaldybėje“ metu 3 globotiniai gavo psichologo konsultacijas nuotoliniu būdu, 2 globotiniams teiktos psichoterapeuto konsultacijos Druskininkuose. Konsultacijos vyko individualiai. Po konsultacijų ciklo specialistai teikė metodines rekomendacijas šeimynų socialiniams pedagogams, socialiniams darbuotojams, rengė ir vykdė prevencines programas. Psichologinę-psichiatrinę pagalbą 1 globotiniui teikė Respublikinė Vilniaus psichiatrijos ligoninė, Universitetinis vaikų ir paauglių skyrius, 3 globotiniams – Santaros klinikų, Vaikų ligoninės, Vaikų ir paauglių krizių intervencijos skyrius.

Individualiose psichologų konsultacijose 2020 m. dalyvavo 17 vaikų.

Socialinės globos centras „Židinys“ padeda formuoti globotinių dvasines vertybes. 2020 m. 4 vaikai priėmė Pirmosios Šv. Komunijos (Eucharistijos) sakramentą. Globotiniai lankosi bažnyčioje didžiųjų metinių švenčių proga.

Socialinės globos centro „Židinys“ socialiniai pedagogai, socialiniai darbuotojai dirba individualų darbą su vaikais, vedami grupiniai užsiėmimai. Socialiniai pedagogai ir socialiniai darbuotojai rengia ir vykdo programas: reagavimo į globotinių (rūpintinių) savižudiškus ketinimus prevencijos programą, socialinio integravimosi į visuomenę, vaiko palydėjimo į savarankišką gyvenimą programą. Palaiko ryšį su mokymosi įstaigomis, konsultuoja ugdytinius profesijos pasirinkimo klausimais, palaiko ryšį su seniūnijos socialiniais darbuotojais, tarpininkauja įvairiais klausimais tarp vaiko ir socialinės aplinkos.

Socialinės globos centro „Židinys“ bendruomeniniuose vaikų globos namuose sudarytos tinkamos sąlygos ir aplinka globojamiems vaikams saugiai augti, vystytis, tobulėti ir pasiruošti grįžimui į šeimą ar savarankiškam gyvenimui.

Socialinės globos centro „Židinys“ bendruomeninių vaikų globos namų prioritetas – globotinių rengimas savarankiškam gyvenimui. Visos bendruomenės pastangomis globotinių ugdymo filosofija pagrįsta nuoseklumu, savarankiškumo ugdymu. Globotiniams teikiama įvairiapusė pagalba. Sprendžiant iškilusias problemas, dirbama komandiniu principu. Yra įvertinami vaiko poreikiai, rengiami individualūs socialinės globos planai, atliekami vaiko poreikių pervertinimai, individualaus socialinės globos plano peržiūra.

2020 m. įvyko 9 centro darbuotojų susirinkimai, siekiant aptarti socialinio darbo reikalus, prašymus, nusiskundimus, rezultatus, iškilusias problemas. Viskas protokoluojama ir užfiksuojama susirinkimo metu.

Socialinės globos centro „Židinys“ bendruomeninių vaikų globos namų kambariuose gyvena po 1 arba 2 vaikus. Globotiniai turi galimybę įgyti kasdieninio gyvenimo įgūdžių, jie atsakingi už tvarkos palaikymą savo kambariuose, bendro naudojimo patalpose, su darbuotojų pagalba palaiko tvarką virtuvėje, gamina ir mokosi gaminti valgyti. Kartu su socialiniu darbuotoju tariasi, kokie yra reikalingi maisto produktai, kartu vykstama įsigyti maisto produktų, planuojama gaminti maistą (tuo metu vaikai yra mokomi atpažinti maisto produktų galiojimo laiką, realią maisto kainą, nuspręsti, kurį produktą pirkti yra optimalu).

Ypač skatinamas vaikų savarankiškumas prisiimant atsakomybę. Norima, kad kiekvienas vaikas gebėtų išreikšti savo nuomonę, turėtų tvirtą poziciją, o į ją visada atsižvelgiama. Vaikams suteiktos galimybės patiems kurti savo aplinkos jaukumą, jie įtraukiami gerinant kambarių būklę, sprendžiant kambarių apstatymą, renkasi patinkančius baldus. Tokiu būdu keliama vaikų savivertė ir skatinamas jų savarankiškumas. Vaikai nuolat skatinami būti draugiškais, paslaugiais ir vieningais – būti viena didele šeima. Šiose srityse matomi akivaizdūs rezultatai: pagerėjo vaikų bendravimas, vaikai vieni kitus saugo ir gina, tapo mandagesni, išmoko dalintis. Nuolat skatinamas tarpusavio pasitikėjimas.

Didelis dėmesys skiriamas vaikų dalyvavimui bendruomenės vykdomose veiklose, organizuojamuose renginiuose. Vaikai skatinami domėtis visuomeniniu gyvenimu, lankytis kultūriniuose renginiuose (valstybinėse šventėse, minėjimuose, miesto šventėse, spektakliuose, filmuose, parodose, susitikimuose su žymiais žmonėmis, piligrimų kelyje ir kt.). Globotiniai skatinami ir savanoriavo VšĮ „Maisto banko“ akcijoje, vykdė socialinę akciją ,,Nepraeik pro šalį“.

Vaikai mokomi planuoti savo išlaidas, skatinami taupyti, turėjo galimybę įsigyti asmeninius kompiuterius, planšetes, televizorius, bendram laisvalaikio praleidimui vaikai nusipirko biliardo stalus į kiekvieną BVGN namą.

Socialinės globos centro „Židinys“ bendruomeniniuose vaikų globos namuose dažnai organizuojamos išvykos: vaikai vasaros atostogų metu vyksta į stovyklas (17 globotinių savaitę buvo stovykloje ,,Vasara su Asta ir Danute 2020“, 3 globotiniai – stovykloje „Judėk dziudo ritmu“, 1 globotinis – stovykloje „Vasara be telefonų Lazdijuose“), kartu su darbuotojais savaitgaliais ir atostogų metu nuolat vyko į Lazdijų rajono lankytinas vietas, važiavo maudytis prie ežerų. 2020-08-09 globotiniai buvo išvykę į Lenkiją, Suvalkų miesto ,,Pasakų šalies festivalį“. Taip pat globotiniai dalyvavo projektuose: 17 vaikų lankė NVŠ būrelį ,,Sportas mus vienija“, 1 globotinis dalyvavo „VEIK“ projekte, 1 globotinis – „Socialinių įgūdžių“ projekte.

 Socialinės globos centro „Židinys“ bendruomeniniai vaikų globos namai yra apsupti saugios kaimynystės. Kaimynai, gyvenantys gretimuose namuose, vaikus priėmė geranoriškai nusiteikę, mielai užsuka aplankyti, pasveikina švenčių progomis, pakalbina sutiktus gatvėje – taip ugdomas vaikų bendruomeniškumas, gebėjimas bendrauti ir jausti pagarbą vyresniems žmonėms.

Globojami vaikai visiškai adaptavosi naujuose namuose, taip pat ir ugdymosi įstaigose, susirado draugų – juos pasikviečia į svečius, taip pat eina ir pasisvečiuoti.

Socialinės globos centre „Židinys“ didelis dėmesys skiriamas darbinei veiklai, todėl pagal sezoną darbai ir veiklos skirstomos tiek viduje, tiek lauke. Globotiniai skatinami su darbuotojų pagalba prižiūrėti gėlynus, tvarkyti aplinką, kartu su vaikais sodinamos ir prižiūrimos daržovės tiek darže, tiek šiltnamyje.

Kišenpinigių mokėjimo globotiniams tvarka, atnaujinta ir patvirtinta socialinės globos centro „Židinys“ direktoriaus 2020 m. balandžio 1 d. įsakymu Nr. ŽIDV3-67, toliau sėkmingai vykdoma. Globotiniams kišenpinigiai kiekvieną mėnesį skiriami socialinės globos centro „Židinys“ direktoriaus įsakymu ir mokami globotiniams nuo 7 iki 18 metų amžiaus.

Pagal likusių be tėvų globos vaikų, socialinę riziką patiriančių vaikų, vaikų su negalia nuolatinės (laikinosios) socialinės globos normas, taikomas bendruomeniniams vaikų globos namams, kišenpinigių dydis vaikui yra ne mažesnis kaip 0,4 bazinės socialinės išmokos (BSĮ) per mėnesį. Pagal amžiaus grupes kišenpinigių dydis yra diferencijuojamas:

1. Nuo 7 iki 10 metų amžiaus globotiniams išmokama po 15,60 Eur per mėnesį.

2. Nuo 10 iki 14 metų amžiaus globotiniams išmokama po 20,00 Eur per mėnesį.

3. Nuo 14 iki 18 metų amžiaus globotiniams išmokama po 25,00 Eur per mėnesį.

 Per 2020 m. globos centras „Židinys“ globotiniams išmokėjo 4108,80 eurų kišenpinigių.

Socialiniai pedagogai, socialiniai darbuotojai ir socialinio darbuotojo padėjėjai laikosi vieningų reikalavimų. Globotinių teisės ir pareigos numatytos globotinių Vidaus tvarkos taisyklėse. Sukurta ir taikoma globotinių drausminimo ir skatinimo sistema.

2020 m. globos centro „Židinys“ vaikai noriai dalyvavo ir lankė mokyklų, neformaliojo ugdymo būrelius, pasiekti geri rezultatai, gauti apdovanojimai.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Būrelių pavadinimas | Aerobinė gimnastika | Kūno rengyba | Lazdijų meno mokykla – dailės skyrius | Futbolas  | Šaulių  | Bandymų  | Keramika  | Šokiai  |
| 2020 m. vaikų lankomumas | 1 | 1 | 4 | 1 | 1 | 1 | 1 | 1 |

 **3.2. Pirminės medicininės paslaugos** globos centro „Židinys“ globotiniams teikiamos Lazdijų PSPC. Visada organizuojamas reikalingų paslaugų gavimas:

 Profilaktinis globotinių patikrinimas prieš mokslo metus – 100 procentų;

 Skiepai – 100 procentų;

Odontologo paslaugos – 17 globotinių (17 – paslauga suteikta Lazdijų PSPC, 2 globotiniams po 2 kartus KMUK Veido ir žandikaulio chirurgijos klinikoje);

 Konsultacijos ne Lazdijų PSPC – 8 globotiniams;

 Reabilitacija, sanatorija – 1 globotiniui;

 Gydymas kitose gydymo įstaigose – 4 globotiniams;

 Planinės operacijos – 2 globotiniams;

 Kitos operacijos – 1 globotiniui;

 Ortodonto paslaugos – 3 globotiniams.

 **3.3.** **Globotinių padaryti teisiniai pažeidimai:**

Minimalių priemonių taikymas – 0;

 Vidutinių priemonių taikymas – 0;

2 globotiniams nuo 2020-05-31 iki 2020-12-31 buvo sudarytas koordinuotai teikiamų paslaugų teikimo planas, kuriame buvo numatytas vaiko elgesio koregavimas ir paskirtų priemonių vykdymas. Pagerėjus vaikų elgesiui, koordinuotai teikiamų paslaugų teikimas nutrauktas.

 **3.4.** **Bendradarbiavimas**

2020 metais bendradarbiavome su:

- Alytaus apskrities vaiko teisių apsaugos skyriaus Lazdijų rajone specialistais;

- Kauno apskrities vaiko teisių apsaugos skyriaus specialistais;

- Lazdijų rajono savivaldybės Socialinės paramos ir sveikatos skyriumi;

- Kauno rajono savivaldybės Socialinės paramos skyriumi;

- Lazdijų rajono policijos komisariato Viešosios tvarkos skyriaus Prevencijos poskyriu;

- Lazdijų rajono savivaldybės pedagogine psichologine tarnyba;

- VšĮ Lazdijų švietimo centru;

- Lazdijų mokykla-darželiu „Vyturėlis“;

- Lazdijų mokykla-darželiu „Kregždutė“,

- Lazdijų Motiejaus Gustaičio gimnazija;

- Veisiejų technologijos ir verslo mokykla;

- Lazdijų r. Aštriosios Kirsnos mokykla;

- Lazdijų rajono savivaldybės administracijos seniūnijų socialiniais darbuotojais;

- VšĮ Lazdijų socialinių paslaugų centru;

 - VšĮ Kaišiadorių socialinių paslaugų centru;

- VšĮ ,,Lazdijų pirminės sveikatos priežiūros centras”;

- VšĮ ,,Lazdijų ligoninė”;

- UAB ,,Lazdijų sveikatos centras“;

- Lazdijų dekanato Caritu, įvairiais paramos / labdaros fondais;

- Lietuvos Respublikos socialinės apsaugos ir darbo ministerija;

- Valstybinio socialinio draudimo fondo valdybos Alytaus skyriumi;

- Valstybinės maisto ir veterinarijos tarnybos Alytaus departamento Lazdijų skyriumi;

- Alytaus apskrities Stasio Kudirkos ligonine;

- LSMU Kauno klinikomis;

- Alytaus visuomenės sveikatos centroLazdijų skyriumi;

- Neįgalumo ir darbingumo nustatymo tarnyba prie SADM;

- Alytaus, Kauno antstolių kontoromis;

- Santaros klinikų, Vaikų ligoninės, Vaikų ir paauglių krizių intervencijos skyriumi;

- Respublikine Vilniaus psichiatrijos ligonine, Universitetiniu vaikų ir paauglių skyriumi;

- KMUK Veido ir žandikaulio chirurgijos klinika;

- Alytaus apskrities vyriausiuoju policijos komisariatu;

- Lietuvos automobilių kelių direkcija prie LR Susisiekimo ministerijos;

- Varnėnų kaimo bendruomene.

**3.5. Darbas su biologine šeima**

Socialinėsglobos centro „Židinys“ socialiniai pedagogai, socialiniai darbuotojai bendradarbiauja su socialiniais darbuotojais, dirbančiais su šeima, iš kurios vaikas paimtas, kurie lankosi vaikų tėvų, globėjų šeimose. Vaikams padedama palaikyti ryšį su šeima, giminaičiais, palaikomas ir stiprinamas vaiko socialinis bendravimas. Tėvams, globėjams (rūpintojams), giminaičiams sudaromos sąlygos lankyti vaiką globos centre „Židinys“. Vyksta susitikimai-konsultacijos ne tik su šeimos nariais, bet ir kitais artimaisiais bei giminaičiais.

 Socialinės globos centre „Židinys“ teikiamos paslaugos, atsižvelgiant į vaikų interesus ir poreikius, pripažįstant kiekvieną vaiką kaip asmenybę, kuriama saugi ir sveika vaiko vystymosi, ugdymo ir ugdymosi aplinka, palaikomi ir stiprinami vaiko socialiniai ryšiai su šeima, artimaisiais, visuomene, organizuojama su švietimu ir ugdymu suderinta specialistų pagalba, organizuojamas vaiko poreikius atitinkantis formalusis ir neformalusis ugdymas, vaiko medicininė priežiūra, teikiamos sociokultūrinės paslaugos bei išnaudojamos visos galimybės, kad vaikas augtų šeimoje. Visiems ugdytiniams vedami saviugdos užsiėmimai, bendravimo pratybos, vyksta individualus darbas su vaiku, atliekami su vaiko poreikiais, jo ugdymu susiję testai. Neformaliojo ugdymo būreliuose lavinami vaiko gebėjimai, sudaromos sąlygos vaiko saviraiškai, stiprinama vaiko savivertė. Didelis dėmesys skiriamas vaiko pažinimui, jo gebėjimui mokytis, stiprinama motyvacija atlikti įvairias užduotis, vaiko aktyvumui ir jo atsakomybės ugdymui.

 Į socialinės globos centrą „Židinys“ patenka vaikai, turintys specialiųjų poreikių ir delinkventinio elgesio vaikai, kuriems reikalinga visokeriopa įvairių specialistų pagalba. Centro darbuotojų uždavinys – visapusiškai pažinti vaiką, įvertinti jo poreikius, numatyti darbo su vaiku metodus, būdus, ieškoti naujų ugdymo metodų ir taikyti juos ugdymo procese, stiprinti komandinį darbą, profesines kompetencijas, esant reikalui, pasitelkti kvalifikuotų specialistų pagalbą iš šalies.

 **3.6. Socialinis darbas**

 Socialiniai darbuotojai, socialiniai pedagogai gebėjo nustatyti vaiko socialinius poreikius. Organizavo vaikų ugdymo ir socialinio darbo procesą. Įgyvendino socialinės ir švietimo politikos uždavinius, socialinės globos normas bei globos centro „Židinys“ nuostatus. Užtikrino vaikų sėkmingą adaptaciją ir socializaciją. Teikė vaikų poreikius atitinkančias paslaugas. Lavino ir stiprino globotinių socialinius įgūdžius. Rengė vaikus savarankiškam gyvenimui ir integracijai į visuomenę. Rūpinosi, kad būtų užtikrinta tinkama vaiko sveikatos priežiūra, užtikrino vaikų saugumą išvykų ir ekskursijų metu. Atstovavo vaikų teises ir teisėtus interesus valstybinėse institucijose. Bendradarbiavo su kitomis institucijomis, tarptautinėmis organizacijomis, savigalbos grupėmis ar atskirų interesų atstovavimo organizacijomis, užtikrinant vaikų gerovę ir socialines garantijas.

**IV SKYRIUS**

**PERSONALAS**

**4.1. 2020 m. socialinės globos centro „Židinys“ personalo struktūra**

Socialinės globos centre suformuota tokia personalo struktūra, kuri užtikrintų paslaugų kokybę, tenkintų globojamų vaikų, budinčiųjų globotojų, globėjų (rūpintojų), nesusijusių giminystės ryšiais, globėjų (rūpintojų) artimųjų giminaičių ir įtėvių poreikius, leistų siekti socialinės globos centro „Židinys“ tikslų.

 Personalo struktūrą sudaro: direktorius, globėjų (rūpintojų) ir įtėvių mokymo ir konsultavimo specialistas, socialinis darbuotojas-globos koordinatorius, betarpiškai su globotiniais dirbantis personalas (socialiniai pedagogai, socialiniai darbuotojai, socialinių darbuotojų padėjėjai), budintis globotojas.

Visas socialinį darbą dirbantis personalas 2020 m. turėjo reikiamą profesinę kvalifikaciją, atitinka jam keliamus profesinius kvalifikacinius reikalavimus. Darbuotojai dalyvavo seminaruose, kvalifikaciniuose kursuose.

**4.2. Darbuotojų kaita**

Ataskaitinių metų pradžioje centre dirbo 18 darbuotojai, pabaigoje – 15 darbuotojų.

Lazdijų rajono savivaldybės tarybos 2018 m. kovo 23 d. sprendimu Nr. 5TS-1246 „Dėl Lazdijų rajono savivaldybės tarybos 2016 m. vasario 19 d. sprendimo Nr. 5TS-344 „Dėl Lazdijų rajono savivaldybės biudžetinių įstaigų maksimalaus etatų skaičiaus patvirtinimo“ pakeitimo“, Lazdijų rajono savivaldybės socialinės globos centrui „Židinys“ patvirtintas didžiausias leistinas maksimalus etatų skaičius – 22,5.

**4.3. 2020 metų etatų sąrašas:**

|  |  |  |  |
| --- | --- | --- | --- |
| **Eil. Nr.**  | **Pareigybių pavadinimas** | **Etatų skaičius** | **Išsilavinimas** |
|  | Direktorius | 1 | Aukštasis universitetinis (magistro kvalifikacinis laipsnis) |
|  | Socialinis darbuotojas-globos koordinatorius | 1 | Aukštasis neuniversitetinis |
|  | GIMK specialistas | 1 | Aukštasis universitetinis |
|  | Socialinis darbuotojas | 1 | Aukštasis neuniversitetinis |
|  | Socialinis pedagogas | 1 | Aukštasis universitetinis |
|  | Socialinis pedagogas | 1 | Aukštasis universitetinis |
|  | Socialinio darbuotojo padėjėjas | 1 | Socialinio darbuotojo padėjėjo kvalifikacija |
|  | Socialinio darbuotojo padėjėjas | 1 | Socialinio darbuotojo padėjėjo kvalifikacija |
|  | Socialinio darbuotojo padėjėjas | 1 | Socialinio darbuotojo padėjėjo kvalifikacija |
|  | Socialinio darbuotojo padėjėjas | 1 | Įžanginiai socialinio darbuotojo padėjėjo mokymai |
|  | Socialinio darbuotojo padėjėjas | 1 | Įžanginiai socialinio darbuotojo padėjėjo mokymai |
|  | Socialinio darbuotojo padėjėjas | 1 | Įžanginiai socialinio darbuotojo padėjėjo mokymai |
|  | Socialinio darbuotojo padėjėjas | 1 | Įžanginiai socialinio darbuotojo padėjėjo mokymai |
|  | Socialinio darbuotojo padėjėjas | 1 | Įžanginiai socialinio darbuotojo padėjėjo mokymai |
|  | Budintis globėjas | 1 | Aukštesnysis |
|  | **Iš viso:** | **15** |  |

**V SKYRIUS**

**PROJEKTINĖ VEIKLA**

 Siekiant gerinti teikiamų paslaugų kokybę bei plėsti socialinių paslaugų tinklą, socialinės globos centras „Židinys“ vykdo projektus bei dalyvauja projektinėje veikloje:

1. Nuo 2019 m. socialinės globos centras „Židinys“ dalyvauja projekte „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra“ Nr. 08.4.1-ESFA-V-405-02-0001, kuris yra įgyvendinamas pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ priemonę Nr. 08.4.1-ESFA-V-405 „Institucinės globos pertvarka“.

**Projekto tikslas** – įveiklinti globos centrus savivaldybėse, padidinti jų teikiamų paslaugų prieinamumą ir kokybę bei užtikrinti efektyvų Mobiliosios komandos darbą visose savivaldybėse.

1. Nuo 2020 m. rugsėjo mėn. socialinės globos centras „Židinys“ dalyvauja VšĮ Valakupių reabilitacijos centro įgyvendinamame Europos Sąjungos struktūrinių fondų lėšų finansuojamame projekte Nr. 08.4.1-ESFA-V-421-01-0001 „Socialinių paslaugų kokybės gerinimas, taikant EQUASS kokybės sistemą“.

**Projekto tikslas** – didinti Lietuvos socialinių paslaugų kokybę, taikant Savanoriškos Europos socialinių paslaugų kokybės sistemos (Voluntary European Quality Framework for Social Services) reikalavimus.

1. Nuo 2020 m. sausio mėn. socialinės globos centras „Židinys“ kartu su partneriu Varnėnų kaimo bendruomene įgyvendina Europos Sąjungos struktūrinių fondų lėšomis finansuojamą projektą Nr. 08.6.1-ESFA-T-927-01-0136 „Psichologo paslaugų organizavimas socialinės globos centre ,,Židinys“.

**Projekto tikslas** – sudaryti sąlygas globojamiems ir socialinę riziką patiriantiems vaikams ugdyti ar stiprinti gebėjimus ir galimybes spręsti savo socialines problemas, palaikyti socialinius ryšius su visuomene, užkertant kelią socialinėms problemoms.

**VI SKYRIUS**

**PARAMA**

Nuo 2020 m. sausio 1 d. iki 2020 m. gruodžio 31 d. Lazdijų rajono savivaldybės socialinės globos centras „Židinys“ paramos gavo už 2133,93 Eur:

* iš labdaros ir paramos fondo „Maisto bankas“ gauti maisto produktai už 1911,73 Eur;
* iš [Valstybinės mokesčių inspekcijos prie LR Finansų ministerijos](file:///C%3A%5CUsers%5Cr.mitrikeviciene%5CAppData%5CLocal%5CMicrosoft%5CWindows%5CINetCache%5CContent.Outlook%5C746AIBI3%5CValstybin%C4%97%20mokes%C4%8Di%C5%B3%20inspekcija%20prie%20LR%20finans%C5%B3%20ministerijos) gauta 2 proc. parama – 222,20 Eur.

**VII SKYRIUS**

**GLOBOS CENTRO „ŽIDINYS“** **METINIS BIUDŽETAS IR JO VYKDYMAS**

Programa: Globos centro „Židinys“ išlaikymas.

Valstybės funkcija: vaikų globos ir rūpybos įstaigos.

Lazdijų rajono savivaldybės socialinės globos centro „Židinys“

ASIGNAVIMAI

2020 m.

**Biudžetinių įstaigų pajamų lėšos**



**Savivaldybės biudžeto lėšos**



**Savivaldybės biudžeto lėšos (GIMK)**



**ESF lėšos**

|  |  |  |  |  |
| --- | --- | --- | --- | --- |
| **Straipsnis** | **Kodas** | **Planas** | **Gauta** | **Panaudota** |
| **ESF lėšos** |  |  |  |  |
| Darbo užmokestis | 211111C | 14349,73 | 10512,66 | 10512,66 |
| Socialinis draudimas | 212111 | 221,60 | 161,60 | 161,60 |
| Mitybos išlaidos | 2211101 | 3500,00 | 3500,00 | 3500,00 |
| Medikamentų ir medicininių paslaugų įsigijimo išlaidos | 2211102 | 360,18 | 360,18 | 360,18 |
| Transporto išlaikymo ir transporto paslaugų įsigijimo išlaidos | 2211106 | 250,00 | 250,00 | 250,00 |
| Aprangos ir patalynės įsigijimo išlaidos | 2211107 | 839,67 | 839,67 | 839,67 |
| Komunalinių paslaugų įsigijimo išlaidos | 2211120 | 1135,72 | 1135,72 | 1135,72 |
| Kitų prekių ir paslaugų įsigijimo išlaidos | 2211130 | 1834,43 | 1834,43 | 1834,43 |
| **IŠ VISO** |  | **22491,33** | **18594,26** | **18594,26** |

Įsiskolinimas tiekėjams 2020 m. gruodžio 31 d. sudaro 0,00 eurus.

Lazdijų rajono savivaldybės socialinės

globos centro „Židinys“ direktorius Egidijus Aleksonis